TEATRUL LUCEAFĂRUL IAȘI
Nr. 3401 / 17.09.2026

ANUNȚ
privind organizarea concursului pentru ocuparea unui post contractual vacant de
șef formație administrativ

Teatrul pentru Copii și Tineret „Luceafărul” Iași, cu sediul în Mun. Iași, str. Grigore Ureche nr. 5, organizează, în temeiul H.G. nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și al art. 30 din Legea nr. 53/2003 - Codul muncii, republicată, cu modificările și completările ulterioare, concurs pentru ocuparea următoarei funcții contractuale de conducere:

1. Postul scos la concurs
	Denumirea postului
	Grad profesional
	Norma și durata
	Probe de concurs

	Șef formație administrativ
	II
	Normă întreagă, perioadă nedeterminată
	Probă scrisă și interviu


Durata normală a timpului de muncă este de 8 ore/zi, 40 de ore/săptămână, conform contractului individual de muncă și programului stabilit de instituție.
Locul de muncă și de desfășurare a concursului: Teatrul „Luceafărul” Iași, str. Grigore Ureche nr. 5.

2. Documentele solicitate candidaților pentru întocmirea dosarului de concurs
Dosarul de concurs va cuprinde următoarele documente conform art. 35 alin. (1) din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
a) formular de înscriere la concurs, conform modelului prevăzut la anexa nr. 2 la H.G. nr. 1.336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului. Modelul adeverinței este prevăzut în anexa nr. 3 la H.G. nr. 1.336/2022;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința conține în clar numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Copiile de pe actele prevăzute la lit. b)-e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Dosarul de concurs se depune la sediul Teatrului „Luceafărul” Iași, str. Grigore Ureche nr. 5.
Datele de contact ale persoanei care asigură secretariatul: tel. 0232 256022/int.16, e-mail: teatrul_luceafarul@yahoo.com.

3. Condiții de participare
3.1. Condiții generale
Poate ocupa un post vacant persoana care îndeplinește condițiile prevăzute de art. 15 din Regulamentul-cadru aprobat prin H.G. nr. 1.336/2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

3.2. Condiții specifice
Studii: studii medii absolvite cu diplomă de bacalaureat.
Vechime în muncă: minim 3 ani.
Vechime în specialitatea postului: poate constitui un avantaj.
Detinerea unui certificat de competenţă profesională - document care atestă pregătirea profesională a                unei persoane în domeniul transporturilor rutiere (atestat pentru manager de transport rutier de persoane);
Aptitudini, competențe și cerințe comportamentale: integritate, corectitudine și responsabilitate; atenție la detalii, capacitate de organizare, comunicare și o bună capacitate de lucru în echipă

4. Bibliografia și tematica
Bibliografia și tematica fac parte integrantă din prezentul anunț. Actele normative se studiază în forma actualizată la data publicării anunțului.
1. Ordonanța Guvernului nr. 27/2011 privind transporturile rutiere, cu modificările și completările ulterioare – prevederile referitoare la organizarea transporturilor rutiere, întreprindere/operator de transport, managerul de transport, documentele necesare și obligațiile privind desfășurarea transporturilor rutiere. Capitolul II – Accesul la activitatea de transport rutier; Capitolul III – Transportul rutier.
2. Ordinul ministrului transporturilor și infrastructurii nr. 980/2011 pentru aprobarea Normelor metodologice privind aplicarea prevederilor referitoare la organizarea și efectuarea transporturilor rutiere și a activităților conexe acestora stabilite prin OG nr. 27/2011, cu modificările și completările ulterioare. Capitolul II – Accesul la ocupația de operator de transport rutier; Capitolul III – Accesul la piața transportului rutier.
3. Legea nr. 333/2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare – prevederile privind organizarea pazei, planul de pază și obligațiile unităților. Capitolul I – Dispoziții generale; Capitolul II – Formele de pază, cu accent pe secțiunea referitoare la paza proprie.
4. HG nr. 301/2012 pentru aprobarea Normelor metodologice de aplicare a Legii nr. 333/2003, cu modificările și completările ulterioare – prevederile referitoare la organizarea și executarea pazei și planul de pază. Capitolul II – Formele de pază; prevederile referitoare la documentele specifice executării și evidenței serviciului de pază și la planul de pază.
5. Legea nr. 307/2006 privind apărarea împotriva incendiilor, republicată, cu modificările și completările ulterioare – dispozițiile referitoare la obligațiile instituțiilor, organizarea apărării împotriva incendiilor și obligațiile salariaților. Legea stabilește inclusiv obligațiile privind organizarea apărării împotriva incendiilor la nivelul instituției. Capitolul II – Obligații privind apărarea împotriva incendiilor;
6. Ordinul MAI nr. 163/2007 pentru aprobarea Normelor generale de apărare împotriva incendiilor, cu modificările și completările ulterioare – prevederile privind organizarea activității de apărare împotriva incendiilor, instruirea personalului și exploatarea mijloacelor tehnice de apărare împotriva incendiilor. Capitolul II – Organizarea și desfășurarea activității de apărare împotriva incendiilor; Capitolul VI – Planificarea și executarea exercițiilor privind modul de acțiune în caz de incendiu.

5. Calendarul concursului
	Nr. crt.
	Activitatea
	Data și ora

	1
	Publicarea anunțului la sediul și pe pagina de internet a instituției, precum și transmiterea pentru publicare pe portalul posturi.gov.ro
	
17.09.2026

	2
	Data-limită pentru depunerea dosarelor 
(10 zile lucrătoare de la data afișării anunțului, conf. art. 34 din H.G. nr.1336/2022)
	01.10.2026, ora 15:00

	3
	Selecția dosarelor de înscriere
	02.10.2026

	4
	Afișarea rezultatelor selecției dosarelor
	02.10.2026, ora 12:00

	5
	Termenul pentru depunerea contestațiilor privind selecția dosarelor
	05.10.2026, ora 15:00

	6
	Afișarea rezultatelor soluționării contestațiilor privind selecția dosarelor
	06.10.2026, ora 13:00

	7
	Proba scrisă
	19.10.2026, ora 11:00

	8
	Afișarea rezultatelor la proba scrisă
	20.10.2026, ora 15:00

	9
	Termenul pentru depunerea contestațiilor la proba scrisă
	21.10.2026, ora 13:00

	10
	Afișarea rezultatelor soluționării contestațiilor la proba scrisă
	22.10.2026, ora 15:00

	11
	Interviu
	26.10.2026, ora 11:00

	12
	Afișarea rezultatelor interviului
	27.10.2026, ora 15:00

	13
	Termenul pentru depunerea contestațiilor la interviu
	28.10.2026, ora 13:00

	14
	Afișarea rezultatelor soluționării contestațiilor la interviu
	29.10.2026, ora 15:00

	15
	Afișarea rezultatelor finale ale concursului
	30.10.2026, ora 15:00



6. Etapele și probele concursului
Concursul cuprinde următoarele etape, fiecare probă fiind eliminatorie:
1.  selecția dosarelor de înscriere;
2.  probă scrisă;
3.  interviu pentru candidații declarați admiși la proba scrisă.
Pentru fiecare probă, candidații trebuie să obțină minimum 70 de puncte pentru a participa la proba următoare. Punctajul final se calculează ca medie aritmetică a punctajelor obținute la proba scrisă și la interviu.

7. Informații finale
Rezultatele etapelor concursului se afișează la sediul și pe pagina de internet a Teatrului „Luceafărul” Iași. 
Contestațiile se depun la secretariatul unității, în termenele indicate în calendar.
Detalii despre concurs sunt publicate pe https://luceafarul-theatre.ro/. 
Relații suplimentare se pot obține la sediul teatrului, la numărul de telefon 0232.256022/int.16 sau la adresa de e-mail teatrul_luceafarul@yahoo.com.


MANAGER,
OLTIȚA CÎNTEC

3
